ราเยวัช โผล่ตัวเต็งกุนซือช้างศึกคนใหม่ เอเย่นต์เผยทำการบ้านมาดี
โผล่อีกหนึ่งตัวเต็งคั่วตำแหน่งเฮดโค้ชทีมชาติไทยคนใหม่ สำหรับ มิโลวาน ราเยวัช อดีตกุนซือทีมชาติกานา ชุดฟุตบอลโลก 2010 ชาวเซอร์เบีย ที่เตรียมเดินทางมาเจรจากับทางสมาคมกีฬาฟุตบอลแห่งประเทศไทยด้วยตัวเอง ในวันที่ 17 เม.ย.นี้ ซึ่งเจ้าตัวเตรียมทำการบ้านของทีมช้างศึกมาเป็นอย่างดี ขณะที่ ซุปเปอร์มาริโอ มาริโอ ยูรอฟสกี ดาวเตะซุปเปอร์สตาร์ แข้งเทพ แบงค็อก ยูไนเต็ด ออกโรงการันตีความยอดเยี่ยมของอดีตนายเก่าที่เขาเคยร่วมงานด้วยสมัยค้าแข้งกับสโมสรวอยโวดินาในยุโรป,วันที่ 15 เม.ย. ความคืบหน้าของการสรรหาโค้ชทีมชาติไทยคนใหม่ ที่จะเข้ามาทำหน้าที่แทนกุนซือ ซิโก้ เกียรติศักดิ์ เสนาเมือง ที่ไขก๊อกลาออกจากตำแหน่งเพื่อรับผิดชอบกับความพ่ายแพ้ของทีมชาติไทยในศึกคัดเลือกฟุตบอลโลก โซนเอเชีย ซึ่งที่ผ่านมาปรากฏข่าวคราวของโค้ชดังระดับโลกหลายคนสนใจที่จะเข้ามารับงานคุมทีมช้างศึก,โดยล่าสุดทางเอเย่นต์ชาวเซอร์เบีย เดยัน วูคาดิโนวิช ได้คอนเฟิร์มว่า อดีตกุนซือทีมชาติกานา ชุดเข้ารอบ 8 ทีมสุดท้าย ฟุตบอลโลก 2010 ที่แอฟริกาใต้ มิโลวาน ราเยวัช เตรียมที่จะเดินทางมาเจรจาเพื่อคุมทีมชาติไทยในวันจันทร์ที่ 17 เม.ย.นี้ โดยกุนซือชาวเซอร์เบียจะเข้าพูดคุยกับสมาคมกีฬาฟุตบอลแห่งประเทศไทยฯ หลังเสนอตัวเป็นแคนดิเดตในการนั่งกุนซือคนใหม่ของทีมชาติไทย,ก่อนหน้านี้ วินฟรีด เชเฟอร์ อดีตกุนซือช้างศึกชาวเยอรมัน และเรเน มูเลนสตีน อดีตมือขวาของเซอร์อเล็กซ์ เฟอร์กูสัน เป็นผู้สมัคร 2 คนแรกที่ได้เข้าเสนอแผนงานต่อ พล.ต.อ.สมยศ พุ่มพันธุ์ม่วง รวมถึงฝ่ายบริหารของสมาคมกีฬาฟุตบอลฯแล้วอย่างไรก็ตาม ยังไม่มีการตอบรับออกมา,ขณะที่กุนซือชาวเซอร์เบีย ซึ่งคุมทีมชาติแอลจีเรียล่าสุดเมื่อปี 2016 ก็ประกาศชัดเจนก่อนหน้านี้ว่า เขาพร้อมจะรับงานที่ไทย รวมถึงเกาหลีใต้ แต่ทัพโสมขาวยังคงไว้ใจอูลี สตีลีเก ทำให้เขาตัดสินใจจะเดินทางมาเมืองไทยในวันจันทร์นี้ โดย ราเยวัช วัย 63 ปี เคยนำทัพ ดาวดำ ทีมชาติกานา ผ่านรอบคัดเลือกฟุตบอลโลกไปจนถึงสร้างประวัติศาสตร์ผ่านเข้ารอบลึกที่สุดในเวิลด์คัพครั้งนั้นด้วยการเป็น 8 ทีมสุดท้าย ก่อนพ่ายจุดโทษให้กับทีมชาติอุรุกวัย ที่สำคัญเขายังมีประสบการณ์ทำงานในเอเชียกับสโมสร อัล อาห์ลี และทีมชาติกาตาร์ด้วย,นอกจากนี้ วูคาดิโนวิช เอเย่นต์ชาวเซอร์เบีย ยังได้เผยภาพของมิโลวาน ราเยวัช กำลังศึกษารายละเอียดผู้เล่นทีมชาติไทยแบบรายบุคคลก่อนที่จะเดินทางมาเพื่อพูดคุยกับสมาคมกีฬาฟุตบอลแห่งประเทศไทยฯ ในวันที่ 17 เม.ย.นี้,ราเยวัช ให้เราเตรียมข้อมูลนักเตะทีมชาติไทยแต่ละคนให้เขาเพื่อให้รู้ถึงพื้นฐานของทีมชาติไทยในเบื้องต้น ตั้งแต่ตอนเสนอตัวเข้ารับงานนี้ แม้ว่าการเจรจาจะยังไม่บรรลุข้อตกลงแต่เขาตื่นเต้นและมุ่งมั่นกับงานนี้มากๆ เดยันกล่าวยืนยันกับผู้สื่อข่าว,ส่วนทางด้าน ซุปเปอร์มาริโอ มาริโอ ยูรอฟสกี กองกลางดาวเตะทีมชาติมาซิโดเนียของ แข้งเทพ แบงค็อก ยูไนเต็ด รองแชมป์เก่าไทยลีก ฤดูกาลที่แล้ว ก็ได้ทวีตข้อความเชิงสนับสนุน มิโลวาน ราเยวัช กุนซือชาวเซอร์เบีย ในการขึ้นมาเป็นหัวหน้าผู้ฝึกสอนของทีมชาติไทยคนใหม่ หลังเจ้าตัวเตรียมเดินทางมาพูดคุยกับสมาคมกีฬาฟุตบอลแห่งประเทศไทยวันจันทร์นี้ โดยอดีตกุนซือทีมชาติกานาชุดเข้ารอบ 8 ทีมสุดท้าย ฟุตบอลโลก 2010 เคยร่วมงานกับยูรอฟสกี สมัยคุมทีมวอยโวดินา ช่วงปี 2007 และแม้จะเป็นช่วงเวลาสั้นๆ แต่ดาวเตะแข้งเทพก็กล่าวชื่นชมนายเก่าของเขาคนนี้,มิโลวาน ราเยวัช โค้ชเก่าของผมเป็นหนึ่งในผู้สมัครโค้ชทีมชาติไทย เขาเป็นโค้ชที่เก่งและยอดเยี่ยม ดาวเตะซุปเปอร์สตาร์ของแบงค็อก โพสต์ข้อความบนทวิตเตอร์ส่วนตัวการันตีความสามารถของนายเก่าชาวเซอร์เบียผู้นี้
โผล่อีกหนึ่งตัวเต็งคั่วตำแหน่งเฮดโค้ชทีมชาติไทยคนใหม่ สำหรับ มิโลวาน ราเยวัช อดีตกุนซือทีมชาติกานา ชุดฟุตบอลโลก 2010 ชาวเซอร์เบีย ที่เตรียมเดินทางมาเจรจากับทางสมาคมกีฬาฟุตบอลแห่งประเทศไทยด้วยตัวเอง ในวันที่ 17 เม.ย.นี้
มิโลวาน ราเยวัช,ทีมชาติไทย,ช้างศึก,ฟุตบอลทีมชาติไทย